Dit gaan maar altyd oor keuses en vandag is só ‘n dag. Ek is op my eie, so ek kan by die huis bly en DVD’s kyk, of ek kan Gaungzhou tackle.
Hy het vir my mooi verduidelik dat ek by die regte uitgang moet uitloop anders steek ek my kop bo die grond uit op ‘n vreemde plek. Ek maak so, en voel baie dapper vir die eerste 30 minute. Daarna lyk alles vreemd.
Ek hou kop en loop die strate sistematies. Ek sien baie interessante plekke en goed maar ek is totaal en al verdwaal.
Ek kom baie vinnig agter dat daar bitter min mense in Gaungzhou is wat Engels praat. Almal is baie vriendelik maar sommige wys regs en ander links as ek aanwysings vra.
As jy verdwaal dan probeer jy doelgerig lyk. Selfversekerd, sodat jy nie uitstaan nie. Maar om eerlik te wees, is dit moeilik om ‘n verdwaalde Westerling in ‘n bont broek in China weg te steek.
As jy verdwaal dan gaan staan jy eers ‘n rukkie by een van die mooiste bome wat jy nog ooit gesien het. Dan raak jy kalm en begin die metro soek.
Maar net toe ek die metro se teken sien, toe trek ‘n tee winkeltjie in ‘n nou stegie my oog. Daar is die mooiste teepotjies, ek draai af om te gaan kyk. Die eienaar is baie vriendelik en groet my in Engels.
Hy staan op en vat my tot by sy winkel se deur. Verduidelik vir my in Chinees, met ‘n vriendelike glimlag, in die teenoorgestelde rigting van waar ek laas die metro teken gesien het.
Ek is baie bly ek het nie sy tee gedrink nie. My verstand is darem helder, maar ek is regtig vies vir myself. En ek het geen idee waar die metro is nie. Ek wil ook nie omdraai nie want wat as hulle my agtervolg?
Ek loop kruis en dwars en soek vir die tas maar kry nie die winkel nie. Ek besluit dat ek sal moet settle vir iets anders as ek ooit vandag by die huis wil kom.